|  |  |
| --- | --- |
| referat  Handicapråd | |
|  | |
| dATO: | 29. august 2019 |
| sTED: | Marjatta, Strandvejen 15, Tappernøje |
| tIDSPUNKT: | Kl. 13.00 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  |  | | Bent Munch  (repræsentant fra DH) |  |  |  | | BIRTHE FRIIS  (repræsentant fra DH) |  |  |  | | Rose brusen  (repræsentant fra DH) |  |  | PER STEEN | | bjarne Hansen  (repræsentant fra DH) |  |  |  | | saeed ghasemi  (TEKNIK & MILJØ) |  |  | ---- | | Pedro Michael  (socialområdet) |  |  | ---- | | torben Jørgensen  (Familie & Forebyggelse) |  |  | Susan Rasmussen | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

1. RUNDVISNING OG ORIENTERING V/TINE BAY SØRENSEN

Tine Bay Sørensen startede med at give en orientering om Marjatta, som er en specialskole og et dag- og døgntilbud for børn, unge og voksne. Marjatta blev grundlagt i 1953 på initiativ af forældre. Tine fortalte, at på Marjatta mødes den udviklingshæmmede som et værdifuldt menneske med en unik personlighed og sund indre kerne, der kan udfoldes og udvikles igennem undervisning, aktiv kunstnerisk deltagelse og arbejdsliv i et fællesskab med andre.

Marjatta har siden sin begyndelse med 3 elever, udviklet sig til en stor selvejende organisation med en forældrevalgt bestyrelse og mere end 480 ansatte, hvoraf en del arbejder på deltid. Marjatta har eget skoletilbud til børnene og et Særligt Tilrettelagt Undervisningsforløb (STU) til de unge. Til de voksne er der varierede dagtilbud, som er tilpasset den enkelte elevs ønsker og udviklingsmuligheder.

Marjatta har sine egne produktionsværksteder, landbrug, gartneri og butik. Her har beboerne mulighed for at beskæftige sig med det, som de interesserer sig for.

1. GODKENDELSE AF DAGSORDEN

Dagsordenen godkendt.

1. GODKENDELSE AF REFERAT FRA MØDE D. 26.6.2019.

Referatet godkendt.

1. ORIENTERING FRA FORMANDEN OG HANDICAPRÅDETS MEDLEMMER

* Bent efterlyste en status på Hjernehuset, hvor langt er man kommet i forhold til placering m.v.?

Martin forventede, at der var en sag på Social, Sundhed og Omsorgsudvalgets møde i september, så han opfordrede Handicaprådet til at holde øje med dagsordenen til dette møde.

Bjarne fortalte, at den nedsatte borgergruppe ikke længere indkaldes til møder og det var lang tid siden, de sidst havde hørt noget.

Det blev aftalt, at der kommer et punkt på Handicaprådets møde i oktober om emnet.

* Bent spurgte, om der var nogen der vidste noget om, hvordan status var på renovering af torvet i Nykøbing?

Bente fortalte, at dem der har boder m.v. på torvedagene er henvist til Vestensborg Alle, noget som mange borgere er utilfredse med. Hun har været i kontakt med kommunens ”bykontor” for at blive klogere på, hvordan status er og hvornår torvet forventes at være færdigt. Bente fortalte endvidere, at det umiddelbart ser ud til, at hele torvet belægges med brosten.

Kenneth ville tage tur på torvet for at finde ud af, hvordan tilgængeligheden bliver.

Det blev aftalt, at punktet kommer på Handicaprådets møde i oktober.

* Bent spurgte til, hvordan det gik med Sundskoleprojektet?

Til dette kunne Bente oplyse, at der i meget lang tid ikke er sket noget på grund af Fideicommis’, som ikke har kunne give endelig besked, om de ville sælge grunden, som skolen skal bygges på. D. 29.8. er sidste dag for at indgå en aftale og Bente fortalte videre, at netop i dag skal borgmesteren til møde med Fideicommis’et.

Hvis det ikke lykkes at få en aftale om køb at den pågældende grund, er planen at der bygges/ombygges på den eksisterende skole, da der ikke er andre muligheder.

* Bent har været på besøg i Højmosen i Horreby, som Handicaprådet tidligere har været inddraget i. Udstillingshuset – som er det første man kommer til – er lavet meget flot med bl.a. interaktiv video, ligesom der er etableret nogle pladser, hvor madpakken kan indtages. Dog er stierne ude i lyngen/mosen ikke egnet hverken til kørestole eller barnevogne m.v., det er de slet ikke brede nok til, hvilket er meget ærgerligt.
* Der blev efterlyst en dato på, hvornår Handicaprådet skal have møde med Social, Sundhed og Omsorgsudvalget. Martin fortalte, at der var afsat tid til dette. Datoen meldes ud snarest muligt.
* Bjarne fortalte, at man i Stubbekøbing havn etablerer en Østmole, hvor der kommer en platform, som vil være tilgængelig for alle.

1. DRØFTELSESPUNKTER

* *Ny IKT konsulent i Center for Hjerneskaderehabilitering*

Pr. 1. juni blev Asta Vedel Sonne fastansat til at varetage IKT-området på CHR. Asta har siden december 2018 været ansat i et barselsvikariat og har i den periode arbejdet med logopædi og har inddraget IKT, som del i indsatserne. Asta har ligeledes været i kontakt med alle aktive sager og ny-henvendelser og er dermed i fuld gang med området.

* *Kommunen mangler en familierådgiver, der kan tage hånd om/hjælpe pårørende, især børn, når deres nærmeste har været ude for en ulykke.*

Susan: Jeg tænker det er en psykolog, der skal tage sig af det og ikke en familierådgiver. Når børn er under 15 år, er der tilknyttet en psykolog i både dagtilbud og skoleregi. Udfordringen er nok, at borgerne ofte ikke ved, hvor de skal henvende sig. Susan står gerne til rådighed, hvis der skulle komme sådanne henvendelser ligesom man også kan henvende sig til Pædagogisk/Psykologisk Center.

* *Hvor mange borgere i kommunen, med anden etnisk herkomst, har et handicap?*

I kommunen er der 293 personer af anden etnisk herkomst, der er handicappede, hvilket svarer til 5,9 % af alle de handicappede.

* *Hvordan vil man fremover håndtere nedbrud på kommunens hjemmeside?*

Efter henvendelse til IT-afdelingen, er der modtaget notat vedr. ”Procedure ved større nedbrud”. Notatet vedhæftes til orientering.

* *Hvor langt er kommunen kommet med den nye ”handicapvenlige” hjemmeside i forhold til 2020 planen, som vi tidligere har hørt om?*

Det er først pr. 1.9.2020, at den nye hjemmeside skal i luften. Det er aftalt med Kommunikationsafdelingen, at de deltager i Handicaprådets møde d. 24. juni 2020 og giver en status på hjemmesiden.

* *Får de nye ministerier konsekvenser for kommunens arbejde med handicappede, herunder udvalgsarbejdet?*

Det ændrer ikke noget for kommunens økonomi – de får bloktilskud pr. indbygger. Der er ligeledes heller ingen ændring/frustration på den administrative front.

* *Diabetesstress v/Kenneth.*

Kenneth fortalte om, hvordan livet med diabetes påvirker menneskers liv både fysisk som psykisk. Diabetes kræver overskud, omhu, planlægning og indsigt. Alt sammen noget der kan være svært at håndtere, hvis man ikke har det godt. Man står selv for behandlingen af sin diabetes og diabetesambulatoriet er lukket ned, så nu er det kun ens egen praktiserende læge, man har kontakten til.

Kenneth fortalte, at han selv var gået ned med diabetesstress i foråret, noget der havde ramt ham hårdt.

Der var en drøftelse omkring, hvor man som diabetiker kan henvende sig og hos kommunen udbyder Folkesundhed kurser: ”Lær at tackle kronisk sygdom” ligesom man også kan henvende sig til Diabetesforeningen, der har forskellige tilbud.

* 1. Handicaprådets arbejdsform.
* Synliggørelse af handicaprådet – orientering til pressen/Facebook

Intet.

1. EVENTUELT.

* I årsplanen for Handicaprådets møde i 2020, var første møde aftalt til d. 17. februar kl. 9. Dette møde flyttes til **torsdag d. 27. februar kl. 13.** Redigeret mødeplan/årshjul vedhæftes referatet.
* Martin spurgte ind til reglerne for sammensætning af Handicaprådet:

Reglerne er: Handicaprådet består af 3-7 medlemmer fra handicaporganisationerne i kommunen, som udpeges efter indstilling fra DH, samt 3-7 medlemmer, som udpeges efter indstilling fra kommunalbestyrelsen, hvoraf et antal er kommunalbestyrelsesmedlemmer. Der skal være lige mange repræsentanter fra henholdsvis handicaporganisationer og kommune.

* 1. Punkter til næste møde
* Nødudgange i kommunale bygninger
* Status på Center for Hjerneskaderehabilitering
* Udbetaling af penge til HR’s medlemmer til papir og toner
* Handicapprisen – incl. Foredrag
* Etablering af nyt torv i Nyk. F. centrum